LV
L 302/92
3.2.
Eiropas Savienības Oficiālais Vēstnesis
22.11.2022.
ESA konfigurācijā “REESS uzlādes režīms no elektrotīkla” testa norisei jāatbilst šā pielikuma papildinājuma 2. attēlam.
3.2.1.
Ekranējuma konfigurācijai jāatbilst ekranējumam sērijveidā ražotos transportlīdzekļos.
Vispārīgi visām ekranētām augstsprieguma (HV) daļām jābūt pienācīgi savienotām ar zemi, izmantojot mazu pilno pretestību (piem., AN, kabeļi, savienotāji, utt.).
ESA un slodzes iezemē.
Ārējo HV elektroapgādi pievieno, izmantojot caurvada filtrus.
3.2.2.
ESA barošanas vadu pievieno elektrotīklam, izmantojot HV-AN (ESA ar līdzstrāvas HV barošanu) un/vai AMN (ESA ar maiņstrāvas barošanu).
HV līdzstrāvu pievada ESA pa 5 μH/50 Ω HV-AN (sk.
8. papildinājuma 2. punktu).
Maiņstrāvu pievada ESA pa 50 μH/50 Ω AMN (sk.
8. papildinājuma 4. punktu).
3.2.3.
Ja nav noteikts citādi, zemsprieguma (LV) vadojuma un HV vadojuma, kas ir paralēls iezemētās plates priekšējai malai, garumam ir jābūt 1500 mm (± 75 mm).
Testa vadojuma kopgarumam ar savienotāju ir jābūt 1700 mm (+300/–0 mm).
Attālumam starp LV vadojumu un HV vadojumu ir jābūt 100 mm (+100/–0 mm).
3.2.4.
Visus vadojumus novieto uz nevadoša, mazas relatīvās dielektriskās caurlaidības materiāla (εr ≤ 1,4), 50 mm (±5 mm) virs iezemētās plates.
3.2.5.
Ekranēto elektroapgādes līniju HV+ un HV- līnija un trīsfāžu līnijas drīkst būt koaksiāli kabeļi vai atrasties kopējā ekranējumā atkarībā no izmantotās kontaktdakšas sistēmas.
Pēc izvēles drīkst izmantot transportlīdzekļa oriģi­ nālo HV vadojumu.
3.2.6.
Ja nav noteikts citādi, ESA korpusu pievieno iezemētajai platei vai nu tieši, vai izmantojot definēto pilno pretestību.
3.2.7.
Transportlīdzeklī esošo lādētāju maiņstrāvas/līdzstrāvas elektrolīnijas novieto vistālāk no antenas (aiz LV un HV vadojumiem).
Attālumam starp maiņstrāvas/līdzstrāvas elektrolīnijām un tuvākajiem vadojumiem (LV vai HV) ir jābūt 100 mm (+100/–0 mm).
3.3.
Alternatīva mērīšanas vieta Alternatīvi slēgtai telpai ar absorbējošu iekšējo apdari (ALSE) drīkst izmantot atklāta laukuma testa vietu (OATS), kas atbilst CISPR 16-1-4 prasībām (sk. šā pielikuma papildinājuma 1. attēlu).
3.4.
Vide Lai nodrošinātu to, ka nav ārēju trokšņu vai signālu, kas ir pietiekami spēcīgi, lai ietekmētu mērījumus, mērī­ jumus veic pirms vai pēc galvenā testa.
Šajā mērījumā ārējam troksnim vai signālam ir jābūt vismaz par 6 dB mazākam nekā šo noteikumu 6.5.2.1. punktā dotā traucējumu robeža, izņemot apzinātas šaurjoslas pārraides vidē.